6

ISIGIDIMI SAMAXOSA, SEPTEMBER 1, 1881.

U Sir H. Robinson.—Umhlekazi u Sir H. Robinson i Ruluneli yale Koloni, ibuyele e Kapa, igaleleke kona ngo 21 ka August. Sekuzinyanga ezintatu ingeko, ibe ise Transvaal.

E Transvaal.—Sekuvunyelwene ngoxolo nama Bulu ase Transvaal. Siva ukuba u Lukuni (General Wood,) usuke e Newcastle nama joni atile esinga kwa Zulu. Siya kolwa ukuba izinto noko azisayi kubehle zifihlilike.

U Rev. T. Durant Philip, B.A., wase Graafi-Reinet usahambele pesheya, kuvakala ukuba wobako kwi ntlanganiso yebandla lase Independent ngenyanga engu October. Uya kubuyela e Koloni emva kwe nyanga ezintandatu.

Ma Xosa! ba Mbo ! nashiywa!!—Ipepa lase Natal liti imidaka yase Natal inovuyo ngokuba nepepa lendaba. Lipepa elimacala mane, eligama bati ngu “*Baqa,”* oko kukuti “Ukukanya.” Lipuma kabini nge nyanga. I Editor yalo ngu Rev. G. A. Wilder, wase Mtwalumi. Ihlazo elikulu kuti ukushiywa ngabantu abakufumene mva ukukanya.

E Rini umbona utengiswe nge £10 6 kwada kwakwi £1 2s. 6d. nge ngxowa; amazimba lishumi lendaliso nge ngxowa; ihabile ngekulu leponti zobunzima ihamba kwi 7s. 6d. kude kube 7s. 8d. Umbona e Rafu uhamba kwi £14 6 nge ngxowa. E Qonce ingxowa yombona ihamba kwi 10s. 8d. kude kube kwi 12s; amazimba ayi 12. 8d. E Queen’s Town umbona lishumi lendaliso nge ngxowa; amazimba yi 15s. ne 17s.

Ozibulele ngenxa yentswelo.—U John Williams, umntu omnyama e Kapa ufunyenwe efile equleni elikufupi nendlu yake. Kuvakala ukuba ngomnye wabantu aba kusakutiwa “bazele bapul’ uluti,” lwabe ke olusapo lufuna luxasiwe ngokudla. Ngelixa ubekuti bu apa bu ngapa wanqaba umsebenzi wabonakala umxelo wake usiwa. Upumile ngomnye umso wolwe sitatu njengoko abefudula esenjenjalo, akabuy’ abuye. Ude wafunyanwa ngunyana wake, xa abeya kuka amanzi, obone ngesandla sivelile pezu kwamanzi equla. Akukutshwa lomntu kufunyenwe ingulo John Williams.

UMBUZO NEMITETO ELISHUMI YENXILA.

*Umbuzo.—*igama lako ngubanina?

*Impendulo.—*Ndingu Nxila ka Hiya.

*Umb.—*Walipiwa ngubanina elogama?

*Imp.—*Ndingumkonzi woselo, eligama ndalizuza kuba gcini benkanti bakuba beyizuzile yonke imali yam kulomihlali yam yobudakwa. Ndamkelwa ngeli gama ukuba ndibe lilungu labenzi bezipitipiti, ndibe ngumntwana wentswelo, nendlalifa yesiquma samadlavu.

*Umb.—*Abagcini benkanti batembisa ntonina egameni lako lomhla?

*Imp.—*Benza amadinga amatatu egameni lam; elokuqala lelokuba ndiya kulahla ubuyolo beziko lendlu yam; elesibini, ndimbulale ngendlala umfazi wam, nosapo lwam lufe lipango; elesitatu, ndiya kwambata amajacu, nemilenga, ziti izihlangu zam zibe ngamaxazi yonke imihla yokupila kwam.

*Umb.—*Kauxele indawo zenkolo yako.

*Imp.—*Ndiya kolwa bubuko begora elikulu u Gwele, eyona ntloko netshawe lazo zonke intlobo zobubi, umtombo wesininzi sezifo; andanele kukolwa nje, kodwa ndiqinisekile ukuba woti mhla yapela imali yam apeze ukutulula, andikabele pandle.

*Umb.—*Mingapina imiteto egcinwe nini madakwa?

*Imp.—*Ilishumi.

*Umb.—*Kawenze yiyipina?

*Imp.—*Ikwayileyo yatotwa ngabagcini benkantini ngase mpandeni, besiti, tina Bagcini Nkanti, siti abakukupayo endleleni yokulunga, sakubeka endleleni yokungcola, sazibeka myawo zako emendweni osinga kwa Nontongwana.

1. Akuyi kusela ndlwini yimbi ngapandle kwale yam.
2. Akuyi kusela nto yimbi ngapandle kotywala obunxilisayo; akuyi kusela Ti, na Kofu, na Jinjibiya, na Lamaneti; ngokuba mna mgcini wenkanti ndingumfo onekwele. Ndambata ibatyi efanele ukuba kowako umhlana; ndidla isonka sosapo lwako; ndifaka engxoweni yam imali ofanele ukonwabisa ngayo umfazi wesifuba sako yonke imihla yobomi bako.
3. Akuyi kufumana ungene ungaseli enkantini yam.
4. Kumbula ukuba udle sidlo sinye qa nge Sabata. Imihla emitandatu wosela uyigqibe yonke imali yako, kodwa

umhla wesixenxe ngumhla we Sabata endikoloba ngawo indlu yam, ndingxenge indywala zam ngobuti, ndize ngesisalela semini ndilungiselele ibandla.

1. Beka abagcini benkanti nevenkile ze jini ngokuti ubavelele futi, ukuze imihla yako ibe mbalwa ibe mibi ezweni ohleli kulo.
2. Uzumbulale umfazi wako nosapo lwako ngendlala nge pango, nange nduku.
3. Zitshabalalise ngokwako.
4. Yiba isonka somfazi wako neso sapo lwako, uzipange lonke uyolo lwako.
5. Ngqina ubuxoki xa uteta ngoko kumasikizi, uze uman’ ukuti upilile xa ungcungcuteka lusasa.
6. Wonqwenela konke anako u’melwane wako; nqwenela indlu yake, nomhlaba, nesipaji sake, nokupila kwake, nobutyebi bake, nako konke anako, ukuze ujokise ebunxileni, uncedise umtengisi wendloloti ukuba azitengele inqwelo entsha, imikango yamahashe, ne kalityi entsha yobunene, ade azakele indlu entsha aya kuhlala kuyo ngobuvila yonke imihla yake, kanjalo woncedisa umgcini wenkanti atenge umbalo omtsha aya kuwunameka pezu komnyango wenkanti unala mazwi—“Ndine mvumelo yokunxilisa kulendlu.”

*Iguqulwe kokwama Ngesi.*

INTETO ZABALAWULI.

U MR. MERRIMAN E CAWA.

U Hon. John X. Merriman, Umpatiswa Mihlaba, omnye wabe Rulumente entsha, wenjenje ukuteta ngemicimbi epatelele kwaba ntsundu: Lamadoda alawulayo ngelixa angene emsebenzini wawo ngexesha elihlungisa umxelo kakulu, enangoku lingekati tu ukupela. Sele lapa nje e Port Alfred, ufumene kwangoko kumka komhla indaba ngo cingo zivela e Kapa ezinika ingxelo ngehambiseko, yemicimbi e Lusutu. Ukubekiselela kwezinto ngase luxolweni kukauleza ngapezu kokulindelwa. Isizi sonke sama waka amahlanu enkomo siroliwe ngabe Sutu, nemipu erafelweyo, nesarafelwa imihla yonke, seyimininzi ipakati kwama waka amatatu namane. Lonto yodwa inkulu, ilinyatelo kanjalo. Ngapezu koko abe Sutu sebenze into ebonisa mhlope ukuba balufuna ngokunyanisekileyo uxolo,— le yokuba sebe qalile ukubuyisela impahla ezatinjwa kuma gogotya. Ihambiso ka Masupha okwenene isazenza buhlungu nentliziyo zabo, kodwa ezinye izizwe zabe Sutu zinyanisile ukuti ziyalufuna uxolo; into ngoku ejongwe ngu Ru­lumente yeyokuba abahlule aba batanda uxolo kwabo basa nxanelwe imfazwe. Emva kokubekiselela ekuhambeleni kuka Mr. Sauer, nasekunyulweni kuka Mr. Joseph M. Orpen ukuba abe sisandla se Ruluneli, u Mr. Merriman ute umzamo wabo maube ngowokwenza abantu abantsundu babe ngamalungu afanelekileyo abemi belilizwe.

U MR. SCANLEN E KAPA.

U Hon. Thomas C. Scanlen oyintloko ye Rulumente endaweni ka Mr. Sprigg, ubekiselele kwimicimbi yase Lusutu wati naye u Masupha unendlelana etile yokupakamisa itshoba; kodwa wati abalawuli bayatemba ukuba ngonyamezelo bomeyisa. Utekanjako nakuba u Rili ezinikele, uzinikele ngamazwi, ihambiso yake yahlukile. Xa sekutetwa inyaniso akakazinikeli use kwelasema Mpondweni enga angahlangana no Bishop wase Mtata. Kuke kwako idabi pakati kwama Mpondo nama Xesibe noko ibiyintwana leyo. Ute indlela zololiwe zizakubehle ziqalwe.

IZITUNYWA ZE FREE CHURCH.

Bagaleleke e Lovedale ngomhla wamashumi mabini anesitatu ka August o Rev. Messrs Andrew Melville, M.A. no R. M. Thornton, B.A., izi joli zebandla lapesheya lale ramente yetu kutiwa yi Free Church, ezitunyelwa ukuba zihambe zikangela iramente zelihlelo ezilapa e South Africa. Bauqale ngase Natal umsebenzi wabo, behla nazo izikolo ngezikolo ezikulomandla wapesheya kwe Nciba, bazigquta-gquta bada beza kufika kweli lasema Xoseni. Njengoko atshoyo no Mr. Thornton